31990R0409
L 043/21
JURNALUL OFÍCIAL AL UNIUNII EUROPENE
REGULAMENTUL (CEE) NR. 409/90 AL COMISIEI
din 16 februarie 1990
de modificare a Regulamentului (CEE) nr. 584/75 al Comisiei de instituire a normelor de aplicare a sistemului de licitații privind restituirile la export în sectorul orezului
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1431/76 al Consiliului din 21 iunie 1976 de stabilire, pentru orez, a regulilor generale referitoare la acordarea de restituiri la export și a criteriilor de stabilire a valorii lor (1), în special articolul 4 alineatul (2),
întrucât Regulamentul (CEE) nr. 584/75 al Comisiei din 6 martie 1975 de instituire a normelor de aplicare a sistemului de licitații privind restituirile la export în sectorul orezului (2), modificat ultima dată de Regulamentul (CEE) nr. 379/89 (3), prevede la articolul 1 alineatul (2) ultimul paragraf că se respectă un termen de cel puțin cincisprezece zile între data publicării anunțului de licitație și primul termen fixat pentru depunerea ofertelor;
întrucât un termen de zece zile ar permite o gestionare mai eficientă a procedurii de adjudecare, permițând totodată informarea în timp util a operatorilor interesați;
întrucât măsurile prevăzute de prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Textul articolului 1 alineatul (2) penultima teză din Regulamentul (CEE) nr. 584/75 se înlocuiește cu următorul text:
„Între publicarea anunțului de licitație și prima dată stabilită pentru depunerea ofertelor se prevede un termen de cel puțin zece zile.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 februarie 1990.